ཤིང་། མ་མ་ཡང་གཉིད་ལས་
སློང་བར་མཛད་དེ། ཕྱག་གིས་སྐྲ་ནས་འཐེན་ཞིང་། མ་ཎི་ཞེས་གསུངས་ནས་ཙོག་
པུར་སྡོད་འཇུག་པར་མཛད་དོ། །དེ་ཡང་རང་བཞིན་གྱིས་བརྟན་ཅིང་སྒམ་པ། ཞི་
ཞིང་དུལ་བ། ངེས་ཤིང་གཙང་སྦྲ་དང་ལྡན་པ། ཐུགས་མ་ཞུམ་ཞིང་མ་ཁེངས་པ།
སྲན་ཆེ་ཞིང་གང་ལ་ཡང་མི་འཇིགས་པ། ངོ་ཚ་ཤེས་ཤིང་ཁྲེལ་ཡོད་པ། ཆོས་དང་
410

ཆོས་མ་ཡིན་རྣམ་པར་འབྱེད་པ་ལ་མཁས་པས། བླང་དོར་གྱི་གནས་རྣམས་ལ་
གཞན་གྱི་དྲིང་མི་འཇོག་པར་རང་སྟོབས་ཀྱིས་ཕྱག་ལེན་ལ་འདེབས་ཤིང་། རྟག་ཏུ་
སེམས་ཅན་ལ་ཐུགས་བརྩེ་བས་ལེགས་པར་གཟིགས་པ་སྐུ་གསུང་ཐུགས་ཀྱི་རྣམ
འགྱུར་རེས་ཀྱང་གཞན་དད་པ་སྐྱེ་བ་ལ་མཁས་པ། དེའི་དྲུང་དུ་སུ་དག་བྱུང་ཡང་།
དེ་དག་ལ་བྱིན་རླབས་གནང་བའི་ཕྱག་རྒྱ་སྟོན་ཅིང་དགྱེས་དགྱེས་ལྟར་མཛད་པ་
སོགས་ངོ་མཚར་བའི་རང་བཞིན་དུ་བཞུགས་སོ། །
ལོ་འདི་ནང་དུ་དྲུང་ནས་རིན་པོ་ཆེ་རྒྱལ་དུ་བྱོན་ཏེ། གསེར་ཏོག་གི་བཟོ་འཕྲོ་
དང་ཁྱམས་སྨད་ཀྱི་ལོགས་རིས་རྣམས་མཛད་པའི་ཚེ། དེ་ནས་མཚམས་དམ་པ་ཞིག་
གི་སྐབས། ནུབ་གཅིག་ཐོ་རངས་ཀྱི་མནལ་ལམ་དུ།
གཟིགས་པས་ཀློངས་ལ་ངོས་ནས་བང་ཆེན་མི་རེང་གཉིས་བྱུང་བ་དང་།
གཉེར་བློ་བཟང་ལ་སུ་ཡིན་ལྟོས་ཤོག་གསུངས་པས། ཁོང་གི་དེ་གཉིས་ཀྱི་ལག་ནས།
མགོན་ཁང་གི་སྟེང་ནས་
མགྲོན་
རྗེ་ཐམས་ཅད་མཁྱེན་པའི་བཀའ་ཤོག་ཡིན་ཟེར་བའི་ཡི་གེ་ཧུང་ལ་ཞིག་ཁྱེར་བྱུང་བ་
དེ་འཕྲལ་ཕྱེ་ནས་གཟིགས་པས། གསུང་རབ་པས་གོ་དགོས་རྒྱུ་ལ། འཕགས་པའི་
གནས་བརྟན་བཅུ་དྲུག་དེར་འབྱོན་པ་ཡོད་པས་གྲབས་ཡུལ་མ་ཐོགས་པ་གལ་ཚེ་་་་་་་
གསུང་བ་ཞིག་འདུག་པས། དེ་འཕྲལ་དུ་གཟིམས་ཆུང་བཀའ་གདམས་ཕོ་བྲང་དུ་
བཞུགས་གདན་བཤམས་པ་སོགས། ཕེབས་གྲབས་ཀྱི་བཀོད་པ་ཐམས་ཅད་ལེགས་
པར་མཛད་དེ། སྤོས་ཕོར་བསྣམས་ནས་ཕྱི་ལོགས་སུ་གདན་འདྲེན་ལ་བྱོན་པས།
འཕགས་པའི་གནས་བརྟན་ཆེན་པོ་བཅོ་ལྔ་བྱོན་པའི་རྗེས་སུ། གླང་པོ་ཆེའི་ཕྲུག་གུ་
ཤིན་ཏུ་ཡིད་འཛིན་པ་འཛམ་བུའི་གསེར་གྱི་འོད་འཚར་བ་ཞིག་བྱུང་བ་དེ་རྣམས་་་་་
གཟིམས་ཆུང་ནང་དུ་ཐེགས་གྲུབ་ཀྱང་། ད་དུང་གནས་བརྟན་ཆེན་པོ་གཅིག་བྱོན་
ཏེ་འོང་སྙམ་ནས། སྒོའི་ཕྱི་རོལ་དེར་ཕེབས་བསྒུགས་ཞུ་ཞིང་བཞུགས་ཡོད་ཙ་ན།
ནང་ནས་གཅིག་ན་རེ། གནས་བརྟན་ཆེན་པོ་གཅིག་གླང་པོ་ཆེའི་ཕྲུག་གུ་འདི་ཀ་
ཡིན། ་ ང་ནང་དུ་སྤྱོན་གསུངས་བྱུང་བ་དང་ནང་དུ་བྱོན་ཙ་ན།
འཕགས་པའི་
411

གནས་བརྟན་བཅོ་ལྔ་པོ་རྣམས་འཁོར་གྱི་ཚུལ་དུ་གྲལ་གྱི་མཐའ་ལ་བཞུགས་ཤིང་།
,
དེ་དག་གི་དབུས་སུ། སྔོན་རྗེ་ཐམས་ཅད་མཁྱེན་པའི་བཞུགས་ཁྲི་ཡིན་སྙམ་པའི་ཁྲི་
རིན་པོ་ཆེ་སྣ་ཚོགས་པས་ཕྲ་བཀོད་པ་སེང་གེས་བཏེག་པའི་སྟེང་ན་གླང་པོ་ཆེའི་་་་་་་
ཕྲུག་གུ་དེ་གཙོ་བོའི་ཚུལ་དུ་བཞུགས་འདུག་པ་ཞིག་རྨིས་གསུངས། །
ཡང་དེའི་ཚེ་ནུབ་ཅིག་གི་མནལ་ལམ་དུ། རྗེ་ཐམས་ཅད་མཁྱེན་པའི་ཞལ་ནས།
རྒྱབ་རིའི་རྩེ་འདིར་མྱུར་དུ་ཤོག་གསུང་བ་ཞིག་བྱུང་བ་དང༌། རི་དེའི་རྩེ་ལ་འཛེགས་
*;"
བྱོན་པས། རི་རྩེ་དེ་ན། བཅོམ་ལྡན་འདས་འཁོར་ལོ་བདེ་མཆོག་ཡབ་ཡུམ་ལ་དུས་
བཞིའི་ལྷ་མོས་བསྐོར་ནས་བཞུགས་འདུག་པ་གཟིགས་ཏེ། ཐུགས་ལ་ཅི་ཡིན། རྗེ་
ཐམས་ཅད་མཁྱེན་པ་ནི་བཞུགས་མི་འདུག དཔལ་ལྡན་ལྷ་མོ་ལ་དུས་བཞིའི་ལྷ་མོས་
བསྐོར་བ་འོང་སྟེ། དཔལ་འཁོར་ལོ་བདེ་མཆོག་ལ་དུས་བཞིའི་ལྷ་མོས་བསྐོར་བ་
འདི་ཅི་ཡིན་སྙམ་དུ་དགོངས་པ་དང༌། དུས་བཞིའི་ལྷ་མོ་རྣམས་ཡུམ་ལ་ཐིམ་ཡུམ་རྡོ་
རྗེ་ཕག་མོ་ཡང་ཡབ་ལ་ཐིམ་པའི་མཐར། ཐམས་ཅད་ང་རང་ཡིན་གསུང་བ་དང་།
མནལ་སད་པ་ཞིག་བྱུང་གསུངས། དྲུང་ནས་རིན་པོ་ཆེར་མནལ་ལམ་གྱི་ཚུལ་དུ།
ཐམས་ཅད་མཁྱེན་པ ས་སྤྲུལ་པ་ཡང་སྤྲུལ་གྱི་བཀོད་པ་སྣ་ཚོགས་སྟོན་པ་དང་།
པ
གསུང་གི་སྣང་བ་སྩལ་བ་སོགས་མཐའ་ཡས་པའི་ངོ་མཚར་བྱུང་འདུག
ཁང་གསར་གོང་དུ་ཆོས་རྗེ་ཡོན་མཆོག་པ་དཔོན་སློབ་རྣམས་སྐུ་རིམ་མཛད་་་་་
ཅིང་བཞུགས་པའི་ཚེ། སྤྲུལ་པའི་སྐུ་གཞོན་ནུར་གྱུར་པ་དེ་ཁོང་དཔོན་སློབ་ལ་ཤིན་
ཏུ་དགྱེས་པའི་རྣམ་འགྱུར་སྟོན་ཅིང༌། རོལ་མོ་དང་གཏོར་མ་མཆོད་རྫས་སོགས་ལ་
ཡང་ནས་ཡང་དུ་གཟིགས་པ་དང་། རྡོ་རྗེ་གསོར་ཞིང་དྲིལ་བུ་དཀྲོལ་བ་སོགས་ལ་
སྔོན་གནས་རྗེས་དྲན་གྱི་ཉམས་མཐའ་ཡས་པ་མཛད། སྐབས་ཤིག་ཁོང་དཔོན་སློབ་
ཀྱིས་གཏོར་མའི་གྲངས་དང་གོ་རིམ་སོགས་རྗེ་གོང་མའི་ཕྱག་ལེན་ཇི་ལྟ་བ་བཞིན་དུ་
བཤམས་ནས་གཟིགས་སུ་ཕུལ་ཏེ། ཁྱེད་བླ་མ་ཞིག་གི་སྐུ་སྐྱེ་ནི་ཡིན་པ་འདྲ། | གལ་ཏེ་
ངའི་བླ་མ་དེ་ཡིན་ན་ནི་གཏོར་མ་འདི་རྣམས་ཇི་ལྟར་ཡིན་པ་འདུག་ཅེས་ཞུས་པའི་་་
412

ཚེ། འདི་དང་འདིའོ་ཞེས་རིམ་པ་བཞིན་དུ་ངོས་འཛིན་འཁྲུལ་མེད་དུ་མཛད།
གཞན་ཡང་ཁོང་དཔོན་སློབ་ཀྱི་རབ་ཏུ་བྱུང་བའི་རྟགས་ཆ་ལུགས་རྣམས་ལ། ཐུགས་
དགྱེས་པའི་ཉམས་ཅི་ཡང་མཛད་ཅིང་།
དབྱངས་དང་རོལ་མོའི་སྒྲ་ལ་ཡང་ལྷག་
པར་དགྱེས་པའི་ཚུལ་སྟོན་པས། སྐུ་འཁོར་བ་རྣམས་ཀྱིས་ཀྱང་ཐུགས་གཟུང་བའི་
ཆེད་དུ་རོལ་མོ་འབུལ་བས་དུས་འདའ་བ་དང་། ཁྱད་པར་སྐུ་རིམ་པ་དཔོན་སློབ་
ཀྱིས་རོལ་མོ་དཀྲོལ་བའི་ཚེ། གཞོན་ནུ་སྤྱན་འབྱེད་འཛུམས་བྲག་ཏུ་མཛད་ཅིང་།
ཞལ་ནས་མ་ཧཱ་བཱ་ལ་ཨབྱ་ཏབྱ་ཞེས་གསུང་ཞིང་། ཐུགས་འདུན་དྲག་པོའི་ཚུལ་སྟོན་
པའི་ཚེ་ཟིལ་ཆེན་པོས་ཀུན་ཀྱང་སྤུ་ཟིང་ཞེས་བྱེད་པར་གྱུར་ཏོ། །
དེ་ནས་དགུང་ཟླ་བརྒྱད་ཙམ་བཞེས་པའི་ཚེ། ཡུལ་གངས་ཅན་གྱི་ལྗོངས་ན་
ཀུན་ཏུ་རྒྱུ་བའི་དཀའ་ཐུབ་པ་ཆེན་པོ། རིན་པོ་ཆེ་ཀྲེ་པོ་ཆོས་ཀྱི་རྒྱ་མཚོ་ཞེས་གྲགས་
པའི་དྲང་སྲོང་ཆེན་པོ་སློབ་མའི་འཁོར་བརྒྱ་ཕྲག་དུ་མས་བསྐོར་བ་ཞིག ཕྱོགས་དེར་
བསོད་སྙོམས་ཀྱི་ཕྱིར་བྱུང་བ་དང༌། སྡེ་པ་ཡབ་ཡུམ་གྱིས་མགྲོན་དུ་སྤྱན་དྲངས་ཏེ།
ཕྱག་དང་མཆོད་པ་ཕུལ་ནས་ཆོས་དང་བྱིན་རླབས་ཞུས་སོ། །ཡང་དེའི་ཚེ་སྤྲུལ་སྐུ་
གཞོན་ནུ་དེ་ཡང་ཡུམ་གྱི་པང་དུ་སྤྱན་དྲངས་ཏེ། བླ་མ་བགྲེས་པོ་ལོ་བརྒྱ་ལོན་དུ་ཉེ་
བ་དེ་ལ་བྱིན་རླབས་ཞུ་བར་བརྩམས་པས། ཐུགས་ཁྲེལ་བའི་རྣམ་འགྱུར་སྟོན་ཅིང་།
ཉིད་ཀྱི་དབུ་ཕྱིར་བསྐྱེད་དེ། ཡུམ་གྱི་ཐུགས་ཀའི་ནུ་བར་དུ་གཏད་ནས། \ ཡན་ལག་
མཆོག་གི་སྤྱི་གཙུག་ནི་བལྟར་ཡང་མི་སྣང་བར་མཛད། ཕྱག་གཡས་སྐྱབས་སྦྱིན་གྱི་
ཕྱག་རྒྱ་ནི་སྦྲུལ་གྱི་གདེངས་ཀ་བཞིན་འཕྱར།
ཞབས་ཀྱི་པདྨའི་མཆུ་བ་ནི་གླང་པོ་
ཆེའི་སྣ་ལྟར་བརྐྱངས་ནས། དྲང་སྲོང་ཆེན་པོ་དེའི་དབུ་ལ་ཕྱག་དབང་དང་ཞབས་
དབང་གནང་བར་ཆས་ཏེ། སྤྱན་འབུར་ཚུགས་སུ་གཟིགས་པ་ཟིལ་གྱིས་མནན་པ་
དང་། དེར་ཚོགས་པའི་མཆོད་ཡོན་རྣམས་ཧ་ལས་ཏེ་ངོ་མཚར་དུ་གྱུར་ཏོ། །
ཁོང་རང་ང་ལས་ལྷག་པ་ཞིག་ཡིན་
དྲང་སྲོང་ཆེན་པོ་དེའི་ཞལ་ནས་ཀྱང་།
འདུག་པས་ང་ལ་བྱིན་རླབས་མི་ཞུ་ཡོད། ད་ཕར་གདན་དྲོངས་གསུང༌། ཕྱིས་སྦྱིན་
413

བདག་གཞན་གྱི་ནང་དུ་ཕེབས་པའི་ཚེ། རིན་པོ་ཆེ་དཔོན་སློབ་རྣམས་ཁང་གསར་
གོང་དུ་ཕེབས་པ་གནང་འདུག་པ། དེར་འབྲས་སྤུངས་ཆོས་རྗེ་ཐམས་ཅད་མཁྱེན་
རིན་
པའི་སྐུ་སྐྱེ་འཁྲུངས་འདུག་ཟེར་བ་བདེན་པར་འདུག་ལགས་སམ་ཞུས་པའི་ཚེ།
པོ་ཆེ་ཀྲེ་པོའི་ཞལ་ནས། འབྲས་སྤུངས་ཆོས་རྗེའི་སྐུ་སྐྱེ་ནི་ཡིན་མིན་མ་ཤེས། དེ་ནི་
ང་ལས་ལྷག་པའི་སྲས་པོ་གཞོན་ནུ་ཞིག་འདུག་གསུང་ངོ་ཞེས་གྲགས། ཚུལ་དེ་ཐོས་
པ་ཐམས་ཅད་འདི་སྙམ་དུ་ཨེ་མ་ཧོ། འཁྲུངས་ནས་ཟླ་བ་བརྒྱད་ལོན་པའི་གཞོན་ནུ་
དེས། བླ་ཆེན་བགྲེས་པོ་དེ་ལྟ་བུ་ཡང་ཟིལ་གྱིས་གནོན་པར་ནུས་པ་དེ་ནི་སངས་རྒྱས་
ཀྱི་སྤྲུལ་པ་ཡིན་པར་གདོན་མི་ཟའོ་ཞེས་ཕྱོགས་བྲལ་གྱི་སྐྱེ་བོ་དག་དམ་པ་དེ་ཉིད་ལྟ་་
བ་ལ་པདྨའི་མཚོ་ལ་ངང་པ་བཞིན་དུ་འདུ་བར་གྱུར་ཏོ།
།སྤྱན་གྱི་པདྨ་རྣམ་པར་
བཞད་པ་དང་མཉམ་དུ། དཔལ་ལྡན་ལྷ་མོ་ཕྱག་གཡས་རལ་གྲི་དང་གཡོན་ཐོད་པ་
ནོར་བུས་གང་བ་བསྣམས་པ་བཞོན་པ་མེད་པ་ཞིག་གཟིགས་པ་དེ་ཞལ་གཟིགས་ཀྱི་་
ཐོག་མ་ཡིན་འདུག
གཡུལ་ཁར་མ་མས་ཁུར་ཏེ་སྐུ་སངས་ལ་ཕེབས་པའི་ཚེ། ལྗོན་ཤིང་གི་སྡོང་པོའི་
རྩེ་ནས་དཔལ་མགོན་ཞལ་ཁྭ་ཅན་བྱོན་ཏེ། ཁྱོད་དང་ང་ཚེ་རབས་སྔ་མ་ནས་ལས་
འབྲེལ་ཡོད་པ་ཡིན་པས་མཆོད་གཏོར་ཕུལ་ཞིག་གསུངས། སྐབས་ཤིག་བློན་གོང་
རྒྱལ་པོས་གླགས་ལྟ་བའི་ཆེད་དུ། བནྡེ་མ་རུངས་པའི་གཟུགས་ཀྱིས་བར་ཆད་བྱེད་
པར་བརྩམས་པ་ན། བཅོམ་ལྡན་འདས་རྡོ་རྗེ་འཇིགས་བྱེད་བདུད་ལས་རྣམ་པར་
རྒྱལ་བ་བྱོན་ཏེ། ནག་པོའི་ཕྱོགས་དེ་དག་ཚར་བཅད་པ་དངོས་སུ་གཟིགས།
དགུང་ལོ་གསུམ་ལོན་པ་སྣ་ཚོགས་དབྱིག་ཅེས་བྱ་བ་ཤིང་མོ་སྦྲུལ་གྱི་ལོ། ཆོས་སྡེ་
ཆེན་པོ་སྐྱོར་མོ་ལུང་དུ་བྱོན་པའི་ཚེ། ཆིབས་ཐོག་ཏུ་དགོངས་སྐྱེམས་ཞུས་པ་ན།
ཞལ་དཀར་འཕངས་པས་མ་ཆག་པས་ཀུན་ངོ་མཚར་དུ་འཛིན། དེ་ནས་དགོན་པར་
ཕེབས་པ་ན། ཕྱོགས་དེའི་སྐྱེ་བོ་རྣམས་ཀྱིས་འདི་ནི་རྒྱལ་སྲས་དམ་པའི་ངང་ཚུལ་མ་
གཏོགས། ཐ་མལ་གྱི་སྤྱོད་ཚུལ་ཅུང་ཟད་ཙམ་ཡང་མི་མཛད་པས། སྐྱེས་བུ་དམ་པ་
414

ཞིག་ཡིན་པར་གདོན་མི་ཟ་ཞེས་དར་དིར་དུ་གླེང་ཞིང་།
ལ་ལ་དག་ཐམས་ཅད་
མཁྱེན་པ་དགེ་འདུན་རྒྱ་མཚོའི་སྐུ་སྐྱེ་ཡིན་པ་འདྲ་ཞེས་གླེང་བ་ལ་བརྟེན། དཔོན་ས་
གདུང་བརྒྱུད་རིན་པོ་ཆེ་མིའི་དབང་པོ་བསོད་ནམས་གྲགས་པ་རྒྱལ་མཚན་དཔལ་་་་
བཟང་པོས་གཞིས་ཀར་སྤྱན་དྲངས། དེའི་ཚེ་ཡབ་ཀྱིས་ཕྱག་དང་མཇལ་དཪ་ཁྱེད་
རང་གིས་འབུལ་ལམ་ངས་ཚབ་བྱེད་ཞུས་པ་ལ།
ངེད་རང་གིས་འབུལ་གསུངས་ནས་
མཇལ་དར་དེ་གདུང་བརྒྱུད་རིན་པོ་ཆེའི་ཕྱག་ཏུ་ཕུལ་ཏེ། ཕྱག་མ་མཛད་པས། མི་
དབང་ཆེན་པོ་དེ་ཉིད་ཀྱིས་ཚོད་བརྟག་པའི་ཕྱིར་དུ་ཕྱག་དབང་གནང་བར
བརྩམས་པ་ན། སྐུ་ཕྱིར་སྒེག་ཙམ་མཛད་དེ་སྤྱན་ཧུར་རེ་བཞུགས་པས། གདུང་
བརྒྱུད་རིན་པོ་ཆེས་འོ་ན་ངེད་ལ་བྱིན་རླབས་ཤིག་གནང་བར་ཞུ་ཞེས་དབུ་དུད་
མཛད་པ་ན། ཚུར་བྱོན་ནས་དབུ་ཐུག་ཅིག་མཛད་པས་ཀྱང་ཐུགས་ཡིད་ལྷག་པར་
ཆེས་པར་གྱུར། དེའི་ཆོས་བདག་རྒྱལ་པོའི་མཆོད་པའི་སྤྲིན་ཕུང་བླ་ན་མེད་པའི་
དཔལ་འབྱོར་ཆེན་པོ་ལ་རོལ་པར་མཛད།
མིའི་དབང་པོ་དེས་མགོན་པོ་ཕྱག་བཞི་པའི་ཐུགས་དམ་ཐང་ཁ་ཞིག་གཟིགས་་་
སུ་ཕུལ་ནས། འདི་ངོ་ཨེ་མཁྱེན་ཞུས་པས། ལོས་ཤེས་འདིའི་རྗེས་གནང་ངེད་ཀྱིས་
ཕུལ་བ་ཡིན་གསུངས་པ་ན། སྔོན་ཐམས་ཅད་མཁྱེན་པ་དགེ་འདུན་རྒྱ་མཚོ་ལ་
དབོན་ས་གདུང་བརྒྱུད་རིན་པོ་ཆེས་ཕྱག་བཞི་པའི་རྗེས་གནང་གསན་པ་ཐུགས
ཀྱིས་དྲན་ཏེ། གཞན་དུ་དོགས་པའི་ཐེ་ཚོམ་གྱི་དྲ་བ་མཐའ་དག་འབད་མེད་དུ་ཆོད།
རྗེ་གོང་མའི་ཕྱག་སིལ་ཧོར་སིལ་ཞིག་ཡོད་པ་དེ་གཟིགས་པ་ན་ངའི་ཡིན་ཞེས་་་་
ངོས་འཛིན་མཛད། དྲུང་འཁོར་རྣམས་ཀྱིས་ཕྱག་དབང་ཞུས་པ་ན། དྲག་ཞན་
འབྲིང་གསུམ་ལ་ཕྱག་དབང་གནང་ལུགས་སོགས་སྒོ་དུ་མ་ནས་ཀུན་ཡིད་ཆེས་སོ། །
དེ་ནས་ཁང་མོ་ཆེར་སྐུ་མཚམས་ཀྱི་ངང་དུ་བཞུགས་པ་ན། ཡུལ་ཕྱོགས་གཞན་དག་
རྣམས་སུ་འབྲུམ་ནད་སོགས་ཀྱིས་ཁྱབ་ནའང་། རྗེ་འདི་གང་བཞུགས་པ་དང་ཉེ་
415

བའི་ཕྱོགས་ཀུན་ཏུ་ནད་དང་རིམས་དང་དུས་མ་ཡིན་པའི་འཆི་བ་ལ་སོགས་པ་་
དཀར་མིན་གྱི་འབྲས་བུ་མཐའ་དག་རྒྱང་རིང་དུ་བསྲིངས་ཤིང་།
ཆར་ཆུ་སྙོམས་
ཤིང་རྩི་བཅུད་དང་ལོ་ཏོག་རྣམས་འཕེལ་བ། སྐྱེ་བོ་རྣམས་ཕན་ཚུན་དུ་གཉེན་
གཤིན་པའི་ངང་ཚུལ་དུ་གྱུར་པ་སོགས་ལེགས་བྱས་ཀྱི་འབྲས་བུ་བླ་ན་མེད་པའི
དགའ་སྟོན་ལ་ཡོངས་སུ་སྤྱོད་པར་གྱུར་ཏོ། །
དེའི་ཚེ་ནག་ཕྱོགས་ཀྱིས་བདུད་རིགས་འགའ་ཞིག་གིས་བར་དུ་གཅོད་པ་་
བརྩམས་པ་ན། དཔལ་ལྡན་ལྷ་མོ་དམག་ཟོར་གྱི་རྒྱལ་མོ་བྱོན་ཏེ་ཚར་གཅོད་པ་
དངོས་སུ་གཟིགས། ཉིན་གཅིག་འོད་ཀྱི་གུར་ཁང་ཞིག་འདུག་པ་ལ་ཕྱག་མང་དུ་
མཛད་པས། སྐུ་འཁོར་རྣམས་ཀྱིས་ཇི་ལྟར་ལགས་ཞེས་ཞུས་པ་ལ། ཁྱེད་རྣམས་ཀྱིས་
མ་མཐོང་ངམ། རྗེ་རིན་པོ་ཆེ་ཙོང་ཁ་པ་བྱོན་ཏེ་ད་ལྟའང་བཞུགས་འདུག་གསུངས།
ཡང་ཕྱོགས་བཞིར་ཡང་བཙལ་ནས།
རྗེ་རིན་པོ་ཆེའི་ཕྱོགས་བཞི་ན་སངས་རྒྱས་
དཔག་ཏུ་མེད་པ་བཞུགས་འདུག་ཤར་ཕྱོགས་པ་རྣམས་སྔོན་པོ། ལྷོ་ཕྱོགས་པ་རྣམས་
སེར་པོ། ནུབ་ཕྱོགས་པ་རྣམས་དམར་པོ། བྱང་ཕྱོགས་པ་རྣམས་ལྗང་གུར་འདུག་
གསུངས།
ཉིན་གཅིག་ང་ལ་བར་ཆད་རྩོམ་པའི་བནྡེ་ཞིག་འདུག་པ་དེ་དཔལ་ལྡན་ལྷ་མོས་
བསྒྲལ་ནས་ད་ལྟ་འདི་ཁར་བཞུགས་འདུག ཡེ་ཤེས་མགོན་པོ་ཕྱག་དྲུག་པ་ཡང་བྱོན་
བྱུང༌། ཀྵེ་ཏྲ་པཱ་ལ་འདིས་མི་མགོ་ཞིག་ཁྱེར་འདུག་གསུངས། །གཞན་ཡང་། ཀླུ་སྒྲུབ།
ཐོགས་མེད། སློབ་དཔོན་པདྨ། ཇོ་བོ་རྗེ། བིརླ་པ། ས་ར་ཧ་སོགས་རྒྱལ་བའི་སྲས་
མཐའ་ཡས་པའི་སྐུའི་སྣང་བ་གཟིགས། ཇོ་བོ་རྗེ་ངའི་བླ་མ་ཡིན། འདི་ན་བཞུགས་
པ་ཁྱེད་རྣམས་ཀྱིས་མ་མཐོང་བ་ཨེ་ཡིན་གསུངས། བར་བར་དུ་བཞུགས་སྟན་གྱི་
སྟེང་དུ། སྐུ་དྲང་པོར་བསྲིངས་ཏེ་ཏིང་ངེ་འཛིན་ལ་མཉམ་པར་འཇོག་ཅིང༌། རེས་
འགའ་ནི་རྒྱལ་མདུན་མ་དང་། དམིགས་བརྩེ་མ་སོགས་བླ་མའི་བསྟོད་པ་དང་། ཡ་
མ་རཱ་ཛ་དང་། བྷྱོཿབྷྱཿ རཀྨོ་བྷོ་སོགས་སྔགས་མང་པོ་གསུང་ཞིང་། ཕྱག་སིལ་བདེ་མོ་
416

ཞིག་ཡོད་པ་དཀྲོལ་བ་ལས། བྱིས་པའི་རྩེད་མོ་ཕལ་པ་མཛད་པའི་སྐབས་མེད་པ་
ཡིན་ནོ། །
ནང་གཅིག་སྔ་བར་ཆོས་སྡེའི་ཚོགས་དུང་བུས་པ་གསན་པ་དང་།
ངའི་ན་
བཟའ་ཁུར། མང་ཇའི་བསྔོ་བ་ལ་འགྲོ་རན་གསུངས། །ཉིན་གཅིག་ལྕང་རར་གདན་
དྲངས་པའི་ཚེ། རྗེ་གོང་མའི་སྐུ་འདྲ་རིན་པོ་ཆེ་ཞིག་བཞུགས་པ་དེ་ལ་ཕྱག་རེག་ནས་
འདི་ངའི་སྐུ་ཡིན། རྒྱབ་ན་ཡི་གེ་ཡང་ཡོད་གསུང་བ་བཞིན། ཞལ་ཐང་དེའི་རྒྱབ་ན་
གཟུངས་སྔོན་གྱི་ཕྱག་བྲིས་མ་ཡང་
ས་མ་ཡང་ཡོད་འདུག་པས།
ནང་པ་ལྕང་ར་བ་འཁོར་
བཅས་དད་པའི་ས་ལ་བཀོད། གཞན་ཡང་ཆོས་རྗེ་ཡོན་མཆོག་པ་ལ། རྗ